VEGA præsenterer

**The Savage Rose fejrer Black Angel med ekstrakoncert i VEGA***​Den 1. november 2020 står den garvede rockgruppe, The Savage Rose, klar til at fejre Black Angels 25-års jubilæum i Store VEGA med en ekstrakoncert.*

”Livsblues” kaldte Berlingskes anmelder den særlige genre The Savage Rose har dyrket siden starten i 1967. En genre som blomstrede så smukt og stærkt som nogensinde på 2012 albummet *Love And Freedom*, der blev hyldet som en af bandets bedste udgivelser. Som altid med den karismatiske Annisette som det vokale og visuelle fixpunkt i en række sange, der tager ”*et flot favntag med livet, kærligheden og retten til frihed*”, som der stod i Berlingskes anmeldelse af albummet.

Det er ikke mange, der kan udgive store plader med mere end 20 års afstand, men The Savage Rose har gjort det med klassikere som *Dødens Triumf* og *Black Angel*. Og med de seneste udspil - *Universal Daughter*, *Love And Freedom* og *Homeless*, viste Annisette og The Savage Rose, at der også var liv i bandet efter afskeden med det mangeårige kompositoriske midtpunkt, Thomas Koppel, der pludseligt døde i 2006.

Da debutalbummet, *The Savage Rose*, udkom tilbage i 1968 var det med til både at revolutionere den danske rock, og samtidig definere den som en helt selvstændig kunstart. Siden er det blevet til en lang række plader – både store kunstneriske samt kommercielle succeser og plader udgivet i små oplag.

2020 blev året hvor *Black Angels* fylder 25 år, og det fejrer vi med et brag af en fest i Store VEGA.

**Fakta om koncerten:**

The Savage Rose (DK)

Søndag d. 1. november kl. 20.00

Store VEGA, Enghavevej 40, 1674 København V

Billetpris: 320 kr. + gebyr

Billetsalget starter i dag via vega.dk og Ticketmaster